Ֆրենսիս Մաքոմբերը շատ բարձրահասակ էր՝ բավականին լավ կառուցվածքով, եթե չհաշվենք ոսկորների երկարությունը։ Թիավարողի պես կարճ կտրած, մուգ մազեր ուներ, չափազանց նեղ շրթունքներ և գեղեցկատես տղամարդ էր համարվում։ Հագին, Վիլսոնի նման, որսորդական սաֆարի էր, միայն այն տարբերությամբ, որ նոր էր։ Երեսունհինգ տարեկան էր, ձիգ կազմվածքով, լավ թենիս ու բասկետբոլ էր խաղում, մի քանի անգամ ձկնորսական մրցույթներում մրցանակներ էր շահել, իսկ քիչ առաջ այդքան մարդու ներկայությամբ իրեն վախկոտի պես էր պահել։